JUMAL KÕNELEB
Tere jälle!
Minu nimi on Jan Cedercreutz
ja selle saate nimi on "Jumal kõneleb".
Siin on mu armas abikaasa Joy.
Täna me väga palju ei õpeta vaid keskendume hoopis palvele.
Lähme sõnadest tegude juurde.
Valmistusin täna selleks saateks ja olin teiega Issanda palge ees.
Tundsin, et näen meid kõiki vaimusilmadega.
Nägin meie sisemusse.
Nägin, et sügaval me sees elab usk.
Iga inimese sisemuses elab usk.
See on seal.
Usume seda.
Meie sees olev usk vajab julgustust ja tugevdamist.
See on nagu puuhalg, mis on juba kaua põlenud.
Tuli on sumbunud ja alles on punane tukk või söetükk.
Me puhume selle tuki peale,
otsekui julgustame seda puhudes ning see süttib jälle põlema.
Arvan, et see on üks ülesanne ja põhjus, miks meie siin istume.
Puhume sinuga nii oma sisse ning tuletame endale meelde,
et Issand on koos minuga ja mul on tulevik ning lootus.
Mida Piibel ütleb?
Me puhume sumbunud usku,
et see süttib jälle põlema ning saab tugevaks.
See lahvatab uuesti põlema. - Aamen.
Me tahame tõesti tõsta.
Mitte ainult meie vaid ka Issand.
Tema tahab alati julgustada, tõsta ja öelda: "Tõuse ja mine!
Ära jää sinna ja masendu.
Aitan Sind ja kõik läheb hästi.
Mine muudkui edasi ja usu ainult!"
Palvetame igal päeval meie vaatajate ja kooli eest,
samuti personali, laste, perede ja kõikide eest.
Me kuulutame tervist, vabadust, päästet ja õnnistust.
Palvetame ka laste ning lastelaste eest.
Kuulutame kõike seda nii enda kui kõikide vaatajate ellu.
Tahame sellest täna rääkida.
Me tõesti kuulutame seda, mitte ei räägi ainult sellest.
Mõni võib mõtelda, et mis kasu sellest on.
See tõesti aitab, sest Jumala sõnad on loovad.
Kui kuulutame vaimumaailmas tõde, siis sünnib ka selle järgi.
Meie usume nii.
Imeline palvetada otse Jumala Sõna kirjakohtadega.
Palves võib rääkida Piibli sõnu sellesse küsimusse,
mis võib olla näiteks lastega seoses.
Väga turvaline on kuulutada Jumala Sõna ja rääkida kirjakohti
otse laste eludesse või terviseküsimuste korral.
Rääkida Piibli tõotusi oma ihule.
Otse Jumala sõnu ja kirjakohti.
Samuti kuulutada rahaasjades Jumala Sõnu.
See on loov ja muutev jõud.
Oleme mitmes saates rääkinud,
et Issand julgustab meid uskuma ja paluma,
siis täna tahamegi konkreetselt seda teha.
Joygi ütles äsja, et Jumala Sõna on loov.
Jumala Sõnas on vägi teha, mida öeldakse Piiblis.
Seesama sõna on loonud kõik ja peab kogu maailmakõiksust ülal.
Kui kuulutame Jumala Sõna, võime teada, et räägime Ta tahet.
Teiseks võime olla kindlad,
et sõna teeb seda, milleks see on välja saadetud.
Pealegi sünnitab see usku minu oma südames.
Rääkides Piiblis olevat Jumala Sõna,
sünnitab see minu südames usku, kindlust ja usaldust.
See on emade jaoks oluline ja kindlasti ka isade jaoks tähtis.
Kui oled loomult muretseja,
siis see muudab südant, kui täidame end Jumala Sõnaga
just nendes valdkondades, kus on suurim mure ja vaev.
Mured ja vaevad panevad meid palvetama.
See on ju hea asi.
Kaitse on esimene asi, mida palume igal päeval.
Jumala kaitset.
Täna tahame kuulutada me kõigi eludesse Psalmi 91.
Tänu Issand, et võime üheskoos
õnnistada igaühte, kes vaatab seda saadet.
Võime täna tõesti kuulutada Su
elavaks tegevat ja muutvat Sõna iga vaataja eludesse.
Issand, tahan Sind tänada vere kaitse ja kaitseinglite eest,
mis on meie kõikide peal täna ja pidevalt kogu aeg.
Kuulutame vere kaitset ja kaitseingleid ka me laste ellu,
ühtlasi me pereellu ja me vara üle, Jeesuse nimel.
Peidame kogu oma vara
Jeesuse vere kaitse ning inglite valve alla.
Tahan ka kuulutada, et Issand on meie varjupaik.
Issand, Sa oled kindel mäelinnus, meie Jumal, kelle peale loodame!
Just, Sina, Jumal.
Tänu, et päästad meid
linnupüüdja paelust ja hukkava katku käest.
Sa hoiad meist eemal haigused, katku ja vaenlase pimeduse teod.
Sina teed seda.
Aamen.
Sina katad meid oma tiivasulgedega.
Su tiibade all me leiame varju.
Issand, oleme tõeliselt kaitstud Sinu tiibade all.
Su tõde on meile kilp ja kaitsevall.
See kaitseb meid paremalt ja vasakult ning ülalt ja alt.
Oleme, Issand, Sinu sees kui üleni kaitsekuvöösis.
Tänu, Issand, et me ei pea kartma ööhirmu ega päeval lendavat noolt.
Ei katku, mis rändab pilkases pimedas,
ega tõbe, mis laastab lõunaajal.
Tänu, Issand, et me ei pea kartma midagi ööl ega päeval.
Ei terroristide rünnakuid, haiguseid ega mingit nakkust.
Võime kõik olla kogu aeg täielikult hirmust vabad.
Jeesuse nimes oleme me kõik Kristuses.
Seetõttu oleme Temas kaitstud.
Oleme Temas ja kaitstud.
Võime seetõttu rahulikult magada.
Tahan kuulutada kõikidele head öist und Jeesuse nimel!
Me ei pea Jeesuse nimel kartma ega nägema halba und.
Me võime magada rahulikult ja turvaliselt
nagu pisike laps magaks taevase Isa peopesal.
Täielikult kaitstult Jeesuse nimes.
Keset möllavat maailma ja mitmesuguseid ohuolukordi
kuulutame just selle pärast neid sõnu meie eludesse.
Sest sina, Issand, oled mu varjupaik!
Halleluuja!
Tänu, Issandale!
"Langegu tuhat su kõrvalt
ja kümme tuhat su paremalt poolt, sinu külge see ei puutu."
Minu külge see ei puutu.
Tänu Issand, et kaitsed meid kõiki kõige kurja eest!
Mis iganes maailmas juhtub, siis meie ei pea kartma.
Meisse see ei puutu, olgu orkaanid või mis iganes.
Tänu, Issand, et oleme Sinus ning seal oleme kaitstud.
10. salmis ütleb Issand: "Ei taba õnnetus sind.."
Kuulutan Jeesuse nimel seda sõna.
Mitte Joy sõnadena vaid Issanda sõnana sinu elu üle.
Ei taba õnnetus sind ega sinu lapsi või peret.
Sinu maja ei taba õnnetus.
Kuulutan sulle Jeesuse nimel,
et sind ei taba õnnetus ega lähene häda su telgile.
Mis iganes hädad on liikvel, Jeesuse nimel need ei taba sind,
sest oleme Jeesuse vere kaitse all ning Issand on ütelnud,
et kui hävitaja näeb vere märki, siis ta läheb meist mööda.
Sest tema annab oma inglitele minu pärast käsu
hoida sind ja meid kõigil meie teedel.
Inglid valvavad meid kogu aeg.
Issand, tänu iga ingli eest, kes meid igaühte kaitseb.
Tänu meie kaitseinglite eest, kes meid tõesti kaitsevad.
Kaitsevad igal päeval meid igaühte kogu aeg.
Tänu Isa, et oled andnud neile käsu meid kaitsta ja valvata.
Ta ütleb, et astume üle lõvide ja rästikute,
noored lõvid ja lohed me lömastame.
Tänu Issand, et ohuolukordades, kui tulevad hädad ja viletsused,
siis Sina oled tõotanud, et võime astuda neist üle.
Võime need lömastada ja minna nendest üle.
Oleme pea, mitte saba ning ülal, mitte all.
Issand, võime Jeesuse nimel käia ohtudest ja halvast kõrgemal.
Oleme nagu lennukid, mis lendavad turbulentsist kõrgemal.
Pealpool seda.
Selle kohaselt võin täna kuulutada, et meil on täielik autoriteet
kogu vaenlase väe üle ja võime kuulutada vabadust
igaühele meist kogu vaenlase survest ja kogu pimeduse väest.
Võime selle lömastada ja siduda Jeesuse nimel.
Tänu, et igaüks meist võib olla vaba kogu pimedusest.
Halleluuja!
Tänu Issandale!
Nüüd oleme küll hästi kaitstud.
Võime mõtelda, et oleme kaitsekapslis.
Jääme sellesse.
Ta on öelnud, et võime olla nagu oksad viinapuu küljes.
Võime jääda Tema kaitse alla ning Ta peopesale.
Võime jääda Kõigekõrgema kaitse ja varju alla.
Võime võtta oma pered ja kallid Kõigekõrgema kaitse ja varju alla.
Kaitsekapsli sisse.
Viimane, 16. salm:
"Pika eaga ma täidan tema ja annan temale näha oma päästet."
Tänu Issand, et võime paluda meile kõigile pikka, head ja õnnistatud elu
ning et saame näha meie kõiki sugulasi päästetuina.
Tänu, et saame kuulutada meile kõigile,
et saame näha meie kalleid lähedasi päästetuina.
Jeesuse nimel.
Halleluuja!
Järgmiseks tahame paluda tarkust.
Seda vajame me kõik.
Seda me kuulutame ka teile iga päev.
Kirjas efeslastele 1:15 alates.
See on vägev kirjakoht
ja seda tahame nüüd kuulutada kõikide eludesse ja meile kõikidele.
Issand, palume, et valgustaksid me südamesilmi,
et avad meie kõikide südamesilmad nägema.
Tahame paluda, nagu oled Jakoobuse kirjas lubanud,
et kui kellelgi teist on vajaka tarkusest,
see palugu seda Issandalt ja Ta annab etteheiteid tegemata.
Just nii palju, kui vajame.
Tänu Issand, et saame praegusel hetkel
paluda Sinult tarkust igaühele, Jeesuse nimel.
Issand, tänan, et Sa avad meie südame silmad nägema.
Võime näha, Issand, mis on see tohutu lootus
ning imeline kirkus, millesse oled meid kutsunud.
Issand me palume,
et laiendad meie südamesilmi, et näeksime,
kui tohutult suur on lootus, millesse oled meid kutsunud.
Tänu Issand, et saame paluda Saalomoni kombel tarkust kõigeks.
Kui sul on mingi olukord, kus vajad tõeliselt tarkust,
jumalikku tarkust ja teadmist, mida valida ja teha,
siis Issand on tõotanud anda sulle tarkust.
Võime selle praegu vastu võtta.
Tänu Issand, et tõesti annad mulle nii,
et ma tean seda ja saan rahu selle otsuse osas.
Tean, et selles osas on rahu ning tegutsen edasi nõnda.
Ma ei pruugi teha kohe mingeid suuri muutusi
vaid astun üks samm korraga ning lähen rahuga edasi.
Ma ei pea tegema mingeid vägivaldseid muutusi oma elus.
Usaldan, et juhatad mind rahus ja väga hästi.
Rahu on hea märk sellest, et oleme õigel teel.
Tahame paluda ka efeslastele 1:17 järgi.
Tahame anuda meile kõigile,
et meie Issanda Jeesuse Kristuse Jumal,
et Sina, taevane Isa, kirkuse Isa, annaksid meile kõigile
tarkuse ja ilmutuse Vaimu Sinu äratundmisel.
Tänu, et annad meile kõigile
tarkuse ja ilmutuse Vaimu Sinu äratundmisel,
et me kõik võime õppida Sind paremini tundma.
Palume, et valgustaksid me südame silmi, et teaksime,
milline lootus on Sinu kutsumises,
milline on Sinu pärandi kirkuse rikkus pühade sees
ja milline on Sinu väe võrratu suurus meie heaks, kes me usume.
Tänu Issand, et avad
me kõigi südamed nägema, kui suur ja võrratu Sa oled.
Annad ilmutuse Sinu tundmises, et kogu aeg kasvaks mõistmine,
kes Sina oled ja mida oled teinud me eest.
Halleluuja!
Tahame palvetada ka laste eest.
See on nii vägev,
et laste kohta on olemas Piiblis väga palju tõotusi.
Esimeseks Jesaja 54:13.
Tänu Issand, et saame tuua oma lapsed Su palge ette.
Issand, rõõmustad selle üle,
et saad jätkuvalt ja kogu aeg tegutseda me laste eludes.
Kuulutame me kõikidele lastele ja lastelastele,
et kõik me lapsed on Issanda õpilased ning nende rahu on suur.
Kuulutame kõigile oma kooli lastele ja endistele õpilastele,
et meie laste rahu on suur Jeesuse nimel.
Tahame kuulutada ka Jeremija 31:17 alusel.
Tahame kuulutada kõigile nagu siin on kirjutatud:
"Sul on lootust tulevikuks, ütleb Issand,
su lapsed tulevad tagasi oma maale."
Igaühele, kes on mures oma laste
või lastelaste käekäigu pärast, tahame seda täna kuulutada.
Tänu Issand, et puudutad iga last ja lapselast.
Annad neile tulevikku ja lootust.
Päästad need, kes pole päästetud
ja juhatad enese juurde igaühe, kes on eksinud.
Tänu Issand, et teed seda, Jeesuse nimel.
Vaatame veel Jesaja 59:21.
"Ja niisugune on mu leping nendega, ütleb Issand."
Selline on Sinu leping meiega, Issand:
"Minu Vaim, kes on su peal, ja minu sõnad,
mis ma olen pannud sulle suhu, ei lahku sinu suust
ega sinu järglaste suust ega sinu järglaste järglaste suust,
ütleb Issand, nüüdsest ajast alates ja igavesti."
Tema leping on nii vägev.
Püha Vaim, kes on meiega ja Tema sõnad, mis on meiega,
ei lahku meie laste ega lastelaste juurest ja suust.
Psalm 102:29.
"Su sulaste lapsed leiavad eluaseme ja nende sugu on kinnitatud sinu ees."
Me kuulutame Sinu teenijatena,
et me lapsed püsivad Sinu kaitses ning nende järglased Sinu ees.
Kuulutame vastupidist neile hädadele ja viletsustele.
Me lapsed püsivad Su ees, Issand.
Halleluuja!
Võiksime veel kuulutada tervist.
Seda tasub teha lausa iga päev.
Me tahame kuulutada ka sinu ellu täna tervist.
Alustame Jesaja 53:4.
Me täname Sind Issand,
et tõeliselt võtsid Sa enesele me haigused ja kandsid meie valusid.
Sind haavati meie üleastumiste pärast,
löödi meie süütegude tõttu.
Karistus oli Sinu peal, et meil oleks rahu,
ja Jeesus, Sinu vermete läbi on meile tervis tulnud.
Tänu Issand, et oled kandnud meie kõikide haigused.
Oled lunastanud meid Su haavade kaudu kogu needusest
ning seeläbi on igaüks meist saanud juba terveks.
Tänu Issand, et see on asi, mida oled juba teinud.
Seetõttu saame sõidelda kõiki haiguseid ja valu.
Need on juba kantud ja lepitatud.
Haigus, sul ei ole mingit osa ega õigust olla meist kellegi ihus.
Me oleme osa Kristuse ihust, kes on juba vaba kõigist haigustest
Tänu Issand, et saame praegu kuulutada vabadust igale haigele
ja täielikku vabadust kogu meie ihule Jeesuse nimel.
Issand, tänu, et see on suur rõõm.
Suur rõõm olla Su palge ees ja kuulutada Su täiuslikku vabadust
ja täielikku vabastust kõigest rõhuvast.
Tänu, et saame elada ja olla täielikult Sinus kinni.
Issand, tänan, et oled tõesti kandnud ära meie haigused.
Issand, oled võtnud meie valud ja pannud need enese peale,
et meie saaksime olla täielikult ja üleni vabad.
Oleme peast varbaotsteni vabad sinu lastena, Issand.
Tänu Issand, et see imeline vabadus tuleb esile igas vaatajas.
Rakutasandini välja täielik vabadus pealaest varbaotsani.
Jumala laste kirkuse vabadus saab meid täita peast varvasteni.
Tänu Issand, et saame
lõõgastuda selles vabaduses, millesse oled meid kutsunud.
Võime selles olla täiesti ja üleni.
Võime praktiseerida vabana elamist. - Halleluuja!
Veel kuulutame õnnistust, sest me vajame seda.
Me tõesti vajame Jumala õnnistust. - Täpselt nii.
Tean üht kirjakohta juba peast.
Tänu Issand, et Sina täidad kõik meie vajadused
oma rikkust mööda imelisel viisil Jeesuses Kristuses.
Issand, oleme Jeesuses Kristuses
ning kuna oleme selles, siis Sina, Issand,
täidad imelisel viisil meie kõikide vajadused.
Tänu Issand, et me ei pea muretsema millegi üle.
Kui otsime Sind ja Sinu riiki, siis kõike muud antakse meile.
Tänu, et saame kuulutada
ülikülluslikku õnnistust, majanduslikku õnnistust
ja igakülgset õnnistust, igaühe ellu, Jeesuse nimel.
Sina tõesti täidad kõik meie vajadused.
Me tahame Sind, Issand,
tõesti tänada selle eest, et Sinul on meile hea plaan
ning tead juba enne, kui me üldse palvetame, mida vajame.
Me lihtsalt täname Sind.
Me õhutame oma usku ja rõõmu taas tuliseks.
Meil on usaldus ja teadmine, et teed kogu aeg meie elus tööd
ning viid meid kogu aeg edasi elu põhiasjades ja valdkondades.
Issand me täname Sind, et Su õnnistus teeb jätkuvalt tööd
ning mõjutab me elu hästi, et me pääseme edasi.
Neid valdkondades, mis on rasked, tood Sa tõelise muutuse, Issand.
Jeesuse nimel, täname Sind, Issand, et saame innustuda
ning oodata tulevikult kogu aeg head ja aina paremat.
Issand, Sa ütled 2. Korintlastele 9:8, et oled vägev andma meile
kogu armu rikkalikult, et meil ikka oleks kõike küllaldaselt.
Ma kõnelen sinu olukorrale, et kõike on piisavalt, Jeesuse nimel.
Murran praegu kogu puuduse Jeesuse nimel.
Paneme selle asemele sõnumi,
et kõike on piisavalt ja oleksime rikkad iga teo tarvis.
Tänu taevane Isa, et õnnistad meid kõiki.
Õnnistad meie lapsi, hoolitsed meie tervise eest.
Õnnistad ja kaitsed meid.
Sul on hea tahe ja plaan meiega.
Palume julgelt, et Sinu riik sündigu igaühe meie elus
ja täitugu Sinu head kavatsused meie kõikide eludes.
Tänu, Issand, et oled kuulnud neid palveid,
mida oleme palunud Sinu Sõna kohaselt.
Oled kuulnud igat sõna ja need kõik on Sinu Sõnast.
Me oleme külvanud need vaimus meie kõikide eludesse
ja need kasvatavad imelist saaki, toovad tervist, vabadust, õnnistust,
kaitset ja varjamist meie kõikide eludesse.
Tänu taevane Isa, et sünnib just nii
nagu oleme palvetanud Sinu tahte kohaselt.
Kogu rahvas ütleb: "Aamen."
Nüüd võime olla julgustatud,
jõudu saanud ja valmis, et minna sellesse nädalasse.
Just.
Tore.
JUMAL KÕNELEB
Tänu teile toetuse eest!
Meid liigutab saadud tagasiside,
et paljude jaoks on need saated väga tähtsad.
Kogu au kuulub Jumalale!
Kui soovid rohkem teada meie töö kohta,
külasta meie kodulehekülge www.kristillinenkoulu.org
Kui soovid toetada meie tööd, oleme tõeliselt tänulikud.
Otsime tuhandet toetajat,
kes toetaks meie kooli kahekümne euroga kuus.
Tule ka sina toetama!
Kui soovid toetada TV7 kanalit, saad seda teha veel lihtsamalt.
Helista annetustelefoninumbrile 9001777 (kõne hind on Eestis 7 eurot)
Võid ka kasutada kontonumbreid, mida näed peatselt ekraanil.
Ole õnnistatud, Jeesuse nimel.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin